มาถึง akihabara เดินเพลินจนเหนื่อย มองเห็นร้านเหลืองๆดูคุ้นตา mini pablo นี่นา คิวก็มะยาวด้วย รีบวิ่งไปต่อแถวอย่างไว ร้านเป็นแบบให้ take away นะคะ ไม่มีให้ทานในร้าน 

ช่วงคริสต์มาสนี้เค้าก็จะมีรสชาติพิเศษออกมานั่นก็คือ ไวท์ช็อคสอดไส้แยมสตรอเบอรี่ อันนี้ขอบอกว่าอร่อยมาก ไวท์ช็อคเนื้อดีมาก รสชาติเข้มข้นและหอม แยมสตรอเบอรี่ก็อร่อย ทานแล้วลงตัวมากๆ

อีกรสนึงที่อร่อย คือรสสตรอเบอรี่ เหมือนเค้าเอาสตรอเบอรี่ไปปั่นกับแป้ง ทำให้เวลาเคี้ยวมันมีความกรุบๆของเม็ดสตรอเบอรี่ด้วย อร่อยไปอีกแบบ รสชาติไม่หวานมากด้วย

รสช็อคโกแลต อันนี้ก็เข้มข้น ช็อคโกแลตเต็มๆ ทานกับตัวชีสทาร์ตด้านล่าง ช่างเข้ากัน

รสออริจินัล อร่อยเหมือนเดิม ความเข้มข้นของชีส และรสชาติที่กลมกล่อม ทำให้ชิ้นนี้ทานหมดไปอย่างรวดเร็ว

อากาศวันนี้ก็ประมาณ 6 องศา เบาๆ ต่อคิวแปปเดียว แล้วได้กินของอร่อยถือว่าคุ้มค่ะ